

**ประกาศวิทยาลัยเกษตรและเทคโนโลยีแพร่**

**เรื่อง รับสมัครบุคคลเพื่อเลือกสรรเป็นพนักงานราชการทั่วไป**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ด้วยวิทยาลัยเกษตรและเทคโนโลยีแพร่ ประสงค์จะรับสมัครบุคคลเพื่อจัดจ้างเป็นพนักงานราชการทั่วไปตำแหน่งในกลุ่มงานบริหารทั่วไป โดยปฏิบัติงานในวิทยาลัยเกษตรและเทคโนโลยีแพร่ สังกัดสำนักงานคณะกรรมการการอาชีวศึกษา ฉะนั้น อาศัยอำนาจตามความในข้อ ๕ ของประกาศคณะกรรมการบริหารพนักงานราชการ ลงวันที่ ๑๑ กันยายน พ.ศ. ๒๕๕๒ เรื่อง หลักเกณฑ์วิธีการและเงื่อนไขการสรรหาและเลือกสรรพนักงานราชการและแบบสัญญาจ้างของพนักงานราชการ พ.ศ. ๒๕๕๒ ประกาศคณะกรรมการบริหารพนักงานราชการ ลงวันที่ ๒๘ กุมภาพันธ์ พ.ศ. ๒๕๕๔ เรื่อง การกำหนดคุณลักษณะงานและคุณสมบัติเฉพาะของกลุ่มงานและการจัดทำกรอบอัตรากำลังพนักงานราชการ และตามคำสั่งสำนักงานคณะกรรมการการอาชีวศึกษา ที่ ๒๙๗/๒๕๕๖ ลงวันที่ ๒๘ กุมภาพันธ์ พ.ศ. ๒๕๕๖ เรื่อง มอบอำนาจการสรรหาและเลือกสรรบุคคลเพื่อจัดจ้างเป็นพนักงานราชการประเภททั่วไปการจัดทำและลงนามในสัญญาจ้างพนักงานราชการ วิทยาลัยเกษตรและเทคโนโลยีแพร่ จึงประกาศรับสมัครบุคคลเพื่อเลือกสรรเป็นพนักงานราชการทั่วไป ดังนี้

**๑. ตำแหน่งที่เปิดเลือกสรร จำนวน ๑ อัตรา ดังนี้**

 **ตำแหน่งในกลุ่มงานบริหารทั่วไป ตำแหน่งครู กลุ่มวิชา พืชศาสตร์/พืชสวนประดับ/ไม้ดอกไม้ประดับ/การจัดสวน/พืชผัก รหัสวิชา ๔๐๑ จำนวน ๑ อัตรา**

**๒. อัตราค่าตอบแทนและสิทธิประโยชน์**

 ตำแหน่งในกลุ่มงานบริหารทั่วไป ค่าตอบแทนรายเดือน จำนวนเงิน ๑๘,๐๐๐ บาท และให้ได้รับสิทธิประโยชน์ของพนักงานราชการ ตามระเบียบสำนักนายกรัฐมนตรีว่าด้วยพนักงานราชการ พ.ศ. ๒๕๔๗ และตามประกาศคณะกรรมการบริหารพนักงานราชการ เรื่องค่าตอบแทนพนักงานราชการ(ฉบับที่ ๖) ลงวันที่ ๑๒ กุมภาพันธ์ พ.ศ. ๒๕๕๖ กำหนดไว้

**๓. ระยะเวลาการจ้าง**

 วิทยาลัยเกษตรและเทคโนโลยีแพร่ จะจัดจ้างผู้ผ่านการเลือกสรรภายในปีงบประมาณ พ.ศ. ๒๕๕๘(ตั้งแต่วันที่เริ่มเข้าปฏิบัติราชการ ซึ่งจะได้กำหนดไว้ในประกาศรายชื่อผู้ผ่านการเลือกสรรเพื่อจัดจ้างเป็นพนักงานราชการ) ถึงวันที่ ๓๐ กันยายน พ.ศ. ๒๕๕๙ โดยระยะเวลาในการจ้างสถานศึกษาต้องประเมินผลการปฏิบัติงานของพนักงานราชการ ประจำปีงบประมาณ ๒๕๕๘ ตามประกาศคณะกรรมการบริหารพนักงานราชการ และที่สำนักงานคณะกรรมการการอาชีวศึกษากำหนด

**๔. คุณสมบัติทั่วไปและคุณสมบัติเฉพาะตำแหน่งของผู้สมัคร**

 ผู้สมัครต้องมีคุณสมบัติทั่วไปและคุณสมบัติเฉพาะตำแหน่งครบทุกข้อ ดังต่อไปนี้

 **๔.๑ คุณสมบัติทั่วไป**

 ๔.๑.๑. มีสัญชาติไทย

 ๔.๑.๒. มีอายุไม่ต่ำกว่า ๑๘ ปี (นับถึงวันสุดท้ายในการรับสมัคร)

 ๔.๑.๓. ไม่เป็นบุคคลผู้ล้มละลาย

 ๔.๑.๔. ไม่เป็นผู้มีร่างกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือนไม่สมประกอบ หรือเป็นโรคตามที่กำหนดไว้ในกฎหมายว่าด้วยระเบียบข้าราชการพลเรือน

 ๔.๑.๕. ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง

 ๔.๑.๖. ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

 ๔.๑.๗. ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ

 อนึ่ง กรณีผู้สมัครเข้ารับการคัดเลือกเป็นผู้พิการ ให้พิจารณาคุณสมบัติผู้สมัคร โดยไม่ขัดต่อหลักเกณฑ์และเงื่อนไขตามที่กำหนดในหนังสือคณะกรรมการบริหารพนักงานราชการ ที่ นร ๑๐๐๔.๑/คพร./พิเศษ/๑๗๙๑ ลงวันที่ ๑๗ สิงหาคม ๒๕๕๔ เรี่อง การสรรหาและเลือกสรรคนพิการเป็นพนักงานราชการ

 **๔.๒. คุณสมบัติเฉพาะสำหรับตำแหน่ง**

 **๔.๒.๑. ตำแหน่งพนักงานบริหารทั่วไป (ตำแหน่งครู)**

 ๑. **ได้รับคุณวุฒิปริญญาตรีที่ ก.พ. พิจารณารับรองแล้วในสาขาวิชาที่เหมาะสมกับลักษณะ กลุ่มวิชา กลุ่มวิชา พืชศาสตร์/พืชสวนประดับ/ไม้ดอกไม้ประดับ/การจัดสวน/พืชผัก** **ตามหนังสือสำนักงาน ก.ค.ศ. ที่ ศธ ๐๒๐๒.๖/ว ๗ ลงวันที่ ๑๘ เมษายน ๒๕๕๖ ให้นับหน่วยกิตวิชาดังนี้**

 ๑.๑ ผู้สำเร็จการศึกษาระดับปริญญาตรี หลักสูตร ๔ ปีและหลักสูตร ๕ ปี ต้องศึกษาเนื้อหานั้น ๆ ไม่น้อยกว่า ๓๐ หน่วยกิต

 ๑.๒ ผู้สำเร็จการศึกษาระดับปริญญาตรี ๒ ปี หลักสูตรต่อเนื่อง ต้องศึกษาเนื้อหาวิชานั้น ๆในระดับปริญญาตรีไม่น้อยกว่า ๒๐ หน่วยกิต และในระดับอนุปริญญาหรือเทียบเท่า ได้ไม่เกิน ๑๐ หน่วยกิตรวมแล้วไม่น้อยกว่า ๓๐ หน่วยกิต

 **ทั้งนี้แต่ละเนื้อหาวิชาที่ศึกษาตาม ข้อ ๑ และข้อ ๒ จะต้องได้รับคะแนนไม่ต่ำกว่าเกรด C**

 ๒. มีใบอนุญาตประกอบวิชาชีพครู หรือใบอนุญาตปฏิบัติการสอนโดยต้องได้รับอนุมัติภายในวันปิดรับสมัครเท่านั้น

 ๓. มีความรู้ความสามารถและเหมาสมกับการที่จะปฏิบัติในหน้าที่

**ขอบข่ายงานที่จะให้ปฏิบัติ** ปฏิบัติหน้าที่หลักเกี่ยวกับการจัดการเรียนการสอนการส่งเสริมการเรียนรู้ พัฒนาผู้เรียน ปฏิบัติงานทางวิชาการของสถานศึกษา พัฒนาตนเองและวิชาชีพ ประสานความร่วมมือกับผู้ปกครอง บุคคลในชุมชนหรือสถานประกอบการเพื่อร่วมกันพัฒนาผู้เรียนการบริการสังคมด้านวิชาการ เป็นต้น โดยมีลักษณะงานที่ต้องปฏิบัติ ดังนี้

๑. ปฏิบัติงานเกี่ยวกับการจัดการเรียนการสอนและการส่งเสริมการเรียนรู้ของผู้เรียนด้วยวิธีการที่หลากหลาย โดยเน้นผู้เรียนเป็นสำคัญ และ

๒. จัดอบรมสั่งสอนและจัดกิจกรรมเพื่อพัฒนาผู้เรียนให้มีคุณลักษณะที่พึงประสงค์

๓. ปฏิบัติงานวิชาการของสถานศึกษา

 ๔. ปฏิบัติงานเกี่ยวกับการจัดระบบการดูแลช่วยเหลือผู้เรียน

 ๕. ประสานความร่วมมือกับผู้ปกครองและบุคคลในชุมชนเพื่อร่วมกันพัฒนาผู้เรียนตามศักยภาพ

 ๖. ทำนุ บำรุง ส่งเสริมศิลปวัฒนธรรม แหล่งเรียนรู้ และภูมิปัญญาท้องถิ่น

 ๗. ศึกษา วิเคราะห์ วิจัย และประเมินพัฒนาการของผู้เรียน เพื่อนำมาพัฒนาการเรียนการสอนให้มีประสิทธิภาพยิ่งขึ้น

 ๘. ปฏิบัติงานเกี่ยวกับการใช้โปรแกรมชุดคำสั่งในระบบคอมพิวเตอร์ เพื่อนำมาปฏิบัติงานในการจัดการเรียนการสอนและงานอื่นๆ ที่เกี่ยวข้อง รวมทั้งการติดตามความก้าวหน้าของเทคโนโลยีใหม่ๆ เพื่อนำมาใช้ปฏิบัติงาน

 ๙. ติดต่อประสานงาน ให้บริการข้อมูล ให้คำปรึกษา แนะนำ ตอบปัญหา และชี้แจงเรื่องต่างๆที่เกี่ยวกับงานในหน้าที่ให้แก่บุคคลหรือหน่วยงานที่เกี่ยวข้อง

 ๑๐. ปฏิบัติงานอื่นๆ ตามที่ได้รับมอบหมาย

**๕. การรับสมัคร**

 **๕.๑ วัน เวลา และสถานที่รับสมัคร** ผู้ประสงค์จะสมัครเข้ารับการเลือกสรรที่มีคุณสมบัติตรงตามประกาศฉบับนี้ ให้ยื่นใบสมัครด้วยตนเองที่งานบุคลากร วิทยาลัยเกษตรและเทคโนโลยีแพร่ **ตั้งแต่วันที่ ๒๒ มกราคม พ.ศ. ๒๕๕๘ ถึงวันที่ ๓๐ มกราคม พ.ศ. ๒๕๕๘ ในวันและเวาลาราชการ**

**๕.๒ หลักฐานที่ต้องยื่นพร้อมใบสมัคร**

 ๑. รูปถ่ายหน้าตรง ไม่สวมหมวก ไม่สวมแว่นตาดำ ขนาด ๑ x ๑.๕ นิ้ว โดยถ่ายไว้ ไม่เกิน ๑ ปี (นับถึงวันสุดท้ายของการรับสมัคร) จำนวน ๓ รูป (ใช้ติดใบสมัคร จำนวน ๑ รูป และติดใบตอบรับการสมัคร จำนวน ๒ รูป)

 ๒. กรณีตำแหน่งในกลุ่มงานบริหารทั่วไป ให้ใช้สำเนาปริญญาบัตร ซึ่งเป็นคุณวุฒิที่ใช้สมัคร หากยังไม่ได้รับใบปริญญาบัตรให้ใช้หนังสือแสดงว่าเป็นผู้สำเร็จการศึกษาระดับปริญญาตรีดังกล่าว จากผู้มีอำนาจอนุมัติ ตามที่กำหนดไว้ในคุณสมบัติเฉพาะตำแหน่งที่เปิดรับสมัครนี้ จำนวน ๑ ฉบับ

 ๓. สำเนาแสดงผลการเรียน (Transcript) ของคุณวุฒิที่ใช้สมัครในข้อ ๔.๒.๑ จำนวน ๑ ฉบับ

 ๔. สำเนาใบอนุญาตใบประกอบวิชาชีพครู เฉพาะผู้สมัครในตำแหน่งพนักงานบริหารทั่วไป (ตำแหน่งครู) จำนวน ๑ ฉบับ

 ๕. สำเนาบัตรประจำตัวประชาชน จำนวน ๑ ฉบับ

 ๖. สำเนาทะเบียนบ้าน จำนวน ๑ ฉบับ

 ๗. สำเนาหลักฐานอื่นๆ (ถ้ามี) เช่น ใบสำคัญการสมรส (เฉพาะผู้สมัครเพศหญิง) ใบเปลี่ยน ชื่อ - นามสกุล (ในกรณีที่ชื่อและนามสกุลในหลักฐานเอกสารการสมัครไม่ตรงกัน) ใบสำคัญทางทหาร (ใบสด. ๘ ใบสด.๙ และใบสด.๔๓) (เฉพาะผู้สมัครเพศชาย) เป็นต้น จำนวนอย่างละ ๑ ฉบับ

 \*\* ทั้งนี้ ให้ผู้สมัคร นำเอกสาร หลักฐานการสมัคร **(ฉบับจริงทุกรายการ)** มาแสดงต่อเจ้าหน้าที่รับสมัคร ด้วย และให้รับรองสำเนาถูกต้องลงชื่อกำกับไว้ในเอกสาร ตามข้อ ๕.๒ (๑) - ๕.๒ (๗) ทุกฉบับ

 **๕.๓ ค่าธรรมเนียมในการสมัคร** ให้ผู้สมัครเตรียมเงินมาชำระค่าธรรมเนียมการสอบ จำนวน๒๐๐ บาท (สองร้อยบาทถ้วน) โดยค่าธรรมเนียมดังกล่าว จะไม่จ่ายคืนให้ไม่ว่ากรณีใดๆ ทั้งสิ้น

 **๕.๔ วิธีการสมัคร** ให้ผู้สมัครดำเนินการตามขั้นตอนการสมัคร ดังต่อไปนี้

 ๕.๔.๑ ขอรับคำร้องขอสมัคร และใบสมัคร ตามแบบที่งานบุคลากร วิทยาลัยเกษตรและเทคโนโลยีแพร่ จากเจ้าหน้าที่ ของหน่วยรับสมัครในวันสมัคร

 ๕.๔.๒ กรอกรายละเอียดเอกสารการสมัครลงในคำร้องขอสมัคร และใบสมัครให้ถูกต้องครบถ้วนทุกช่องรายการ และลงชื่อผู้สมัครพร้อมทั้งวันที่สมัครให้เรียบร้อย

 กรณีผู้สมัคร กรอกเอกสารการสมัครผิดเล็กน้อยให้ขีดฆ่าลงชื่อกำกับและกรอกข้อความใหม่ให้ถูกต้อง กรณีผิดหลายแห่งให้ขอรับเอกสารสมัครชุดใหม่เพื่อกรอกใหม่ให้ถูกต้อง

 ๕.๔.๓ ติดรูปถ่ายหน้าตรงขนาด ๑ x ๑.๕ นิ้ว (ถ่ายมาแล้วไม่เกิน ๑ ปี) จำนวน ๑ รูป ลงในใบสมัคร และติดรูปถ่ายหน้าตรง ขนาด ๑ x ๑.๕ นิ้ว (ถ่ายมาแล้วไม่เกิน ๑ ปี) จำนวน ๒ รูป ลงในบัตร

ประจำตัว ผู้สมัครสอบ ในช่องกรอบรูปที่กำหนดให้เรียบร้อย

 ๕.๔.๔ ยื่นคำร้องขอสมัครและใบสมัครที่กรอกข้อความถูกต้องครบถ้วน และติดรูปถ่ายเรียบร้อยแล้ว พร้อมเอกสารหลักฐาน ต่อเจ้าหน้าที่รับสมัครเพื่อตรวจความครบถ้วนของเอกสาร

 ๕.๔.๕ เมื่อเจ้าหน้าที่รับสมัครตรวจสอบเอกสารการสมัครแล้ว ให้ผู้สมัครชำระเงินค่าธรรมเนียมสอบตามข้อ ๕.๓

 ๕.๔.๖ ให้ผู้สมัครลงลายมือชื่อในบันทึกประจำวันของหน่วยรับสมัคร และขอรับบัตรประจำตัวผู้สมัครสอบจากเจ้าหน้าที่รับสมัครเพื่อเก็บไว้เป็นหลักฐานในการเข้ารับการประเมินสมรรถนะโดยวิธีการสอบ

 ๕.๔.๗ ให้ผู้สมัครติดตาม ตรวจสอบข่าวการประกาศรายชื่อผู้มีสิทธิสอบ ตามที่กำหนดไว้ในข้อ ๖ ของประกาศ ฉบับนี้

  **๕.๕ เงื่อนไขการรับสมัคร**

 ๕.๕.๑ วิทยาลัยเกษตรและเทคโนโลยีแพร่ ขอสงวนสิทธิ์ รับพิจารณาเอกสารการสมัครเฉพาะผู้สมัครที่ยื่นเอกสารประกอบการสมัครตามข้อ ๕.๒ ในประกาศฯ นี้ครบถ้วนทุกรายการ และได้กรอกข้อความในเอกสารการสมัครครบถ้วนสมบูรณ์และได้ดำเนินการสมัครตามข้อ ๕.๔ ในประกาศฯ นี้ครบถ้วนทุกขั้นตอน กรณีที่ยื่นเอกสารประกอบการสมัคร หรือกรอกข้อความในเอกสารการสมัครไม่ครบถ้วนสมบูรณ์ หรือดำเนินการใดๆ ที่ไม่เป็นไปตามประกาศรับสมัครฉบับนี้ จะมีผลให้ผู้สมัครรายนั้นไม่ปรากฏชื่อผู้มีสิทธิเข้ารับการประเมินสมรรถนะหรือหมดสิทธิ์เข้ารับการสอบในตำแหน่งที่สมัคร

 ๕.๕.๒ ผู้สมัครจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะตำแหน่งตามข้อ ๔.๑ และข้อ ๔.๒ ในประกาศฯ นี้จริง กรณีที่สำนักงานคณะกรรมการการอาชีวศึกษาตรวจสอบพบว่าผู้สมัครไม่มีคุณสมบัติครบถ้วนดังกล่าวหรือตรวจสอบพบว่าคุณวุฒิการศึกษาที่ใช้สมัครไม่ตรงตามคุณสมบัติเฉพาะตำแหน่งที่สมัคร หรือเป็นคุณวุฒิที่ ก.พ. ไม่รับรอง รวมทั้งกรณีที่มีความผิดพลาดอันเกิดจากผู้สมัครไม่ว่าด้วยเหตุใดๆ อันมีผลทำให้ผู้สมัครไม่มีสิทธิสมัครตามประกาศฉบับนี้ ถือว่าผู้สมัครเป็น ผู้ขาดคุณสมบัติในการสมัครตั้งแต่แรก และถือว่าเป็นผู้มีสิทธิเข้ารับการประเมินสมรรถนะและไม่มีสิทธิได้รับการจัดจ้างและทำสัญญาจ้างเป็นพนักงานราชการครั้งนี้ และจะไม่ใด้รับค่าธรรมเนียมสอบคืนไม่ว่ากรณีใดๆ ทั้งสิ้น

 ๕.๕.๓ คุณสมบัติเฉพาะสำหรับตำแหน่งตามข้อ ๔.๒ ในประกาศฯ นี้ ที่เกี่ยวกับการสำเร็จการศึกษาตามหลักสูตรปริญญาตรี ของสถานศึกษาใดจะถือตามกฎหมาย กฎ หรือระเบียบเกี่ยวกับการศึกษาปริญญาตรีของสถานศึกษานั้นเป็นเกณฑ์ ผู้สมัครต้องเป็นผู้สำเร็จการศึกษาและได้รับอนุมัติจากผู้มีอำนาจอนุมัติจบการศึกษา ภายในวันสุดท้ายของการรับสมัคร ทั้งนี้ รวมถึงใบอนุญาตประกอบวิชาชีพครูที่ออกโดยคุรุสภาด้วย

 ๕.๕.๔ วิทยาลัยเกษตรและเทคโนโลยีแพร่ จะดำเนินการประเมินสมรรถนะ โดยการสอบข้อเขียนครั้งแรกในวันและเวลาเดียวกันทุกตำแหน่ง ตามประกาศรับสมัครนี้ ขอสงวนสิทธิ์ในการประกาศรายชื่อผู้มีสิทธิ์เข้าห้องสอบตามข้อ ๖ ของประกาศนี้ โดยพิจารณาจากรายชื่อผู้นั้นตามตำแหน่งที่ผู้นั้นได้สมัคร

**๖. การประกาศรายชื่อผู้มีสิทธิเข้ารับการประเมินสมรรถนะ** และกำหนดวัน เวลา และสถานที่ในการประเมินสมรรถนะ

 วิทยาลัยเกษตรและเทคโนโลยีแพร่ จะประกาศรายชื่อผู้มีสิทธิเข้ารับการประเมินสมรรถนะ และกำหนดวัน เวลา และสถานที่ ในการประเมินสมรรถนะ **ก่อนหรือภายในวันที่ ๔ กุมภาพันธ์ พ.ศ. ๒๕๕๘**

 ณ วิทยาลัยเกษตรและเทคโนโลยีแพร่ หรือทางเว็บไซต์ [www.pcat.ac.th](http://www.pcat.ac.th)

**๗. หลักเกณฑ์และวิธีการเลือกสรร**

 วิทยาลัยเกษตรและเทคโนโลยีแพร่ จะดำเนินการประเมินสมรรถนะผู้สมัครด้วยวิธีการสอบตำแหน่ง ที่เปิดรับสมัคร ดังต่อใปนี้

 **๗.๑ การประเมินสมรรถนะ ครั้งที่ ๑ สอบข้อเขียน** ทดสอบวิชาความรู้ความสามารถทั่วไปคะแนนเต็ม ๑๐๐ คะแนน และวิชาความรู้ความสามารถเฉพาะตำแหน่ง คะแนนเต็ม ๑๐๐ คะแนน **ในวันที่ ๘ กุมภาพันธ์ พ.ศ. ๒๕๕๘** และประกาศรายชื่อผู้ผ่านการสอบข้อเขียน **ในวันที่ ๑๑ กุมภาพันธ์ พ.ศ. ๒๕๕๘**

 **๗.๒ การประเมินสมรรถนะ ครั้งที่ ๒ สอบสัมภาษณ์** คะแนนเต็ม ๑๐๐ คะแนน **ในวันที่ ๑๖ กุมภาพันธ์ พ.ศ. ๒๕๕๘**

**๘. เกณฑ์การตัดสิน**

 ๘.๑ ผู้ที่จะผ่านการประเมินสมรรถนะครั้งที่ ๑ ต้องได้คะแนนวิชาความรู้ความสามารถทั่วไปและวิชาความรู้ความสามารถเฉพาะตำแหน่ง วิชาละไม่ต่ำกว่าร้อยละ ๖๐

 ทั้งนี้ ผู้ที่จะได้รับการตรวจข้อสอบวิชาความรู้ความสามารถเฉพาะตำแหน่ง จะต้องเป็นผู้ได้คะแนนผ่านการประเมินวิชาความรู้ความสามารถทั่วไป ไม่ต่ำกว่าร้อยละ ๖๐

 ๘.๒ ผู้ที่มีสิทธิเข้ารับการประเมินสมรรถนะครั้งที่ ๒ การสอบสัมภาษณ์ ต้องเป็นผู้ผ่านการประเมินสมรรถนะครั้งที่ ๑ การสอบข้อเขียนตามหลักเกณฑ์ที่กำหนดแล้ว เท่านั้น

 ๘.๓ ผู้ที่จะผ่านการประเมินสมรรถนะครั้งที่ ๒ การสอบสัมภาษณ์ ต้องได้คะแนนสัมภาษณ์ไมต่ำกว่าร้อยละ ๖๐

 ๘.๔ ผู้ที่จะผ่านการเลือกสรรเพื่อจัดซื้อจัดจ้างเป็นพนักงานราชการทั่วไป ต้องเป็นผู้ผ่านการประเมินสมรรถนะครั้งที่ ๑ และครั้งที่ ๒

**๙. การประกาศรายชื่อผู้ผ่านการเลือกสรร**

 ๙.๑ ประกาศรายชื่อผู้ผ่านการเลือกสรร ณ วิทยาลัยเกษตรและเทคโนโลยีแพร่ และ/หรือทางเว็บไซต์ **www.pcat.ac.th ภายในวันที่ ๑๙ กุมภาพันธ์ พ.ศ. ๒๕๕๘**

 ๙.๒ การประกาศรายชื่อผู้ผ่านการเลือกสรร

 ๙.๒.๑ จำแนกตามตำแหน่งที่เปิดรับสมัคร

 ๙.๒.๒ การจัดลำดับรายชื่อผู้ผ่านการเลือกสรร ผู้ที่ได้คะแนนรวมสูงสุดอยู่ลำดับที่หนึ่งและผู้ที่ได้รับคะแนนรวมรองลงมา อยู่ในลำดับรองลงมาตามลาดับ โดยเรียงจากมากไปหาน้อย

 ๙.๒.๓ กรณี ที่มีผู้ได้คะแนนรวมตามข้อ ๙.๒.๒ ดังกล่าวเท่ากัน จะพิจารณาดังนี้

 ๙.๒.๓.๑ ให้ผู้ที่ได้รับคะแนนการประเมินครั้งที่ ๑ ในวิชาความรู้ความสามารถทั่วไปมากกว่าเป็นผู้อยู่ในลำดับที่สูงกว่า

 ๙.๒.๓.๒ กรณีคะแนนประเมินครั้งที่ ๑ ในวิชาความรู้ความสามารถทั่วไปเท่ากันพิจารณาให้ผู้ที่ได้ในวิชาความรู้ความสามารถเฉพาะตำแหน่ง มากกว่าเป็นผู้อยู่ในลำดับที่สูงกว่า

 ๙.๒.๓.๓ กรณีคะแนนประเมินครั้งที่ ๑ ในวิชาความรู้ความสามารถทั่วไป และได้คะแนนในวิชาความรู้ความสามารถเฉพาะตำแหน่ง เท่ากัน พิจารณาให้ผู้ที่ได้คะแนนประเมินครั้งที่ ๒ การสอบสัมภาษณ์ มากกว่าเป็นผู้อยู่ในลำดับที่สูงกว่า

 ๙.๓ วิทยาลัยเกษตรและเทคโลยีแพร่ จะพิจารณาจัดจ้างครั้งแรกตามที่กำหนดไว้ในข้อ ๑๐ ของ ประกาศฯ นี้ โดยจะจัดจ้างเป็นพนักงานราชการจากผู้ได้คะแนนรวมสูงสุดตามลำดับจบครบจำนวนอัตราที่เปิดเลือกสรร

 ๙.๔ กรณีผู้ที่ได้รับเลือกสรรและอยู่ในลำดับที่จะได้รับการจัดจ้างและสละสิทธิ์ไม่เข้ารับการจัดจ้างในตำแหน่งที่สอบได้ หรือ ผู้นั้นไม่มารายงานตัวเพื่อเข้ารับการจัดจ้างภายในวันเวลาที่กำหนด วิทยาลัยฯ จะพิจารณาผู้ได้รับคะแนนอันดับรองลงไปเพื่อจัดจ้างเป็นพนักงานราชการตามลำดับจนครบจำนวนอัตราที่เปิดเลือกสรร

 ๙.๕ หากตำแหน่งใดมีผ่านการเลือกสรรเกินจำนวนอัตราว่างที่ประกาศรับสมัครนี้ วิทยาลัยฯ จะขึ้นบัญชีรายชื่อผู้ผ่านการเลือกสรรดังกล่าวนั้นไว้

 บัญชีรายชื่อผู้ผ่านการเลือกสรรดังกล่าวให้เป็นอันยกเลิกหรือสิ้นผลไปเมื่อครบ ๑ ปี นับแต่วันประกาศขึ้นบัญชีรายชื่อผู้ผ่านการเลือกสรร หรือนับแต่วันประกาศรับสมัครในตำแหน่งที่มีลักษณะงานเช่นเดียวกันนี้ใหม่ แล้วแต่กรณี

 ทั้งนี้ ในอายุบัญชี ถ้ามีกรณีอย่างใดอย่างหนึ่งต่อไปนี้ ให้รายชื่อที่ได้ขึ้นบัญชีไว้นี้เป็นอันยกเลิกการขึ้นบัญชีของผู้นั้นด้วย ได้แก่

 ๑. ผู้นั้นได้ขอสละสิทธิ์ไม่เข้ารับการจัดจ้างในตำแหน่งที่สอบได้

 ๒. ผู้นั้นไม่มารายงานตัวเพื่อรับการจัดจ้างภายในเวลาที่กำหนด

 ๓. ผู้นั้นไม่มาเข้าปฏิบัติหน้าที่ราชการตามกำหนดวัน เวลาที่วิทยาลัยฯ กำหนด

 ๔. ปรากฏข้อเท็จจริงในภายหน้าว่าผู้นั้นมีคุณสมบัติไม่เป็นไปตามเงื่อนไข และ/หรือไม่ปฏิบัติตามเงื่อนไขการรับสมัครกรณีหนึ่งกรณีใดหรือหลายกรณีตามที่ระบุไว้ในข้อ ๓.๕ ของประกาศฯ นี้

**๑๐. การจัดจ้างและทำสัญญาจ้างผู้ผ่านการเลือกสรร**

 ๑๐.๑ วิทยาลัยเกษตรและเทคโนโลยีแพร่ จะเรียกตัวผู้ได้รับการเลือกสรรตามลำดับคะแนนที่สอบได้ของแต่ละตำแหน่งเพื่อจัดจ้างและทำสัญญาจ้างเป็นพนักงานราชการทั่วไป **ภายในวันที่ ๒๗ กุมภาพันธ์ พ.ศ. ๒๕๕๘**

 ๑๐.๒ ผู้ผ่านการเลือกสรรจะต้องเข้ารับการจ้างหรือทำสัญญา ตามประกาศคณะกรรมการบริหารพนักงานราชการ ลงวันที่ ๑๑ กันยายน พ.ศ. ๒๕๕๒ เรื่อง หลักเกณฑ์ วิธีการ และเงื่อนไขการสรรหาและเลือกสรร พนักงานราชการและแบบสัญญาจ้างของพนักงานราชการทั่วไป

 ประกาศ ณ วันที่ ๑๔ เดือน มกราคม พ.ศ. ๒๕๕๘

 (นายวันชัย โตมี)

 ผู้อำนวยการวิทยาลัยเกษตรและเทคโนโลยีแพร่